钦定古今图书集成/明伦汇编/闺媛典/第065卷 > 吴开姐
## 钦定古今图书集成/明伦汇编/闺媛典/第065卷 > 吴开姐

按《海澄县志》：吴开姐，许配儒士黄旭炯。年十八，闻旭
炯病革，密祷求以身代。讣至，欲自经，父止之曰：“女子
死夫，当在夫家；此非其所也。”遂吞声抆泪，促弟辈往
白炯家，素帷白灯导之去，哭奠如仪，晨夕坐卧丧侧。
炯母知必死，防之甚周。迨卒哭成礼，会诸姻戚，谈笑
自若。防者稍疏，遂沐浴整衣自缢死。奉旨建坊旌表。